open-index/open-wikipedia-markdown huggingface dataset:
Kelabit

Kaum **Kelabit** ialah kaum Bumiputera Sarawak yang tinggal di pergunungan Sarawak dan sedikit di Brunei. Mereka berkait dengan kaum Lun Bawang.Suku kaum Kelabit kebanyakkan di Bario,Sarawak.

Kebanyakan suku kelabit ini menganut agama Kristian. Dengan anggaran pada tahun 2023 jumlah suku kaum Kelabit  seramai 7,000 orang, kaum Kelabit merupakan antara golongan etnik terkecil di Sarawak. Komuniti ini tinggal di rumah panjang dan mengamalkan pertanian tradisional untuk menyara kehidupan. Beras Bario merupakan hasil tanaman orang Kelabit Sarawak. Mereka juga merayakan Irau Nukenen Bario.

## Taraf Kehidupan orang Ulu ulu kelabit

Antara graduan ini, terdapat sembilan orang dengan PhD, lebih daripada 20 peguam, seorang hakim, lebih daripada 10 doktor termasuk pakar, beberapa profesional yang sangat berjaya dalam industri minyak dan gas, dan juga usahawan swasta (Philip Kiew On, 2016).
Abdul Ghapur bin Salleh

Datuk Seri Panglima Haji **Abdul Ghapur bin Salleh** (21 Mac 1945 – 4 Julai 2023) ialah mantan  ahli parlimen Kalabakan selama tiga penggal (2004-2018) dan mantan ADUN  selama tiga penggal (1981-1986 dan 1994-1999). Beliau ditawarkan menjadi Timbalan Menteri di Kementerian Sumber Asli dan Alam Sekitar Malaysia pada 2008 tetapi berkhidmat selama seminggu lalu meletak jawatan. Beliau merupakan ahli parti UMNO.

## Rujukan

## Pautan luar
* Profil Dato' Ghapur di tapak web Parlimen Malaysia
Zaman Meleset

**Zaman Meleset** () ialah satu tempoh penuh drama yang menyaksikan kemerosotan ekonomi dunia sekitar 1920-an dan 1930-an. Tempoh ini dianggap sebagai zaman kemelesetan ekonomi terbesar dan paling penting di dalam sejarah dunia dan sering digunakan pada abad ke-21 sebagai *kayu pengukur* dalam membandingkan sejauh mana ekonomi zaman moden boleh mengalami kejatuhan. Para sejarawan besepakat bahawa zaman kemelesetan ini bermula di Amerika Syarikat, apabila pasaran sahamnya jatuh merudum pada 29 Oktober 1929 dan peristiwa ini dikenali sebagai Keruntuhan Wall Street 1929 atau *Black Tuesday*. Ini diikuti pula dengan penurunan di Eropah dan Australia. Asia turut menderita kerana terdapat rakan dagang yang menjadi miskin dan tidak bekerjasama. Kemelesetan ini dikatakan tamat di ambang Perang Dunia Kedua sekitar 1939 disebabkan persediaan perang yang merangsang ekonomi.

Kemelesetan ini mempunyai kesan yang mendalam terhadap kedua-dua negara-negara perindustrian dan pengeksport galian mentah. Perdagangan antarabangsa turun mendadak sebagaimana pendapatan persendirian, hasil cukai, harga-harga dan keuntungan. Bandar-bandar di seluruh dunia menerima kesan paling teruk terutamanya yang bergantung kepada industri berat. Projek pembinaan dihentikan hampir serta-merta di merata-rata tempat. Pertanian dan kawasan luar bandar mengalami kejatuhan harga tanaman sekitar 40 dan 60 peratus. Kawasan-kawasan yang sering bergantung kepada satu-satunya sektor perusahaan utama seperti perladangan, perlombongan dan pembalakan mengalami kesan yang paling teruk akibat peningkatan mendadak terhadap pekerjaan meskipun memiliki sumber lain yang sedikit. Walaupun selepas Bursa Saham New York baru sahaja jatuh merudum pada tahun 1929, semangat optimistik masih ada. John D.Rockefeller  pernah berkata,

Zaman Meleset ini berakhir pada waktu yang berbeza-beza di pelbagai negara. Kebanyakan negara telah melancarkan rancangan bantuan manakala sesetengahnya yang lain mengalami pergolakan politik yang menolak mereka ke kiri dan ke kanan. Di beberapa buah negara pula, rakyatnya beralih arah kepada demagog nasionalis - contoh paling terkenal ialah Adolf Hitler - yang menyediakan pentas untuk Perang Dunia Kedua.

## Lihat juga
* Krisis Kewangan Asia 1997
* Zaman Meleset di Amerika Syarikat

## Nota
Belfast

**Belfast** ialah ibu negeri Ireland Utara. Belfast merupakan bandar terbesar di Ireland Utara dan daerah Ulster serta bandar kedua terbesar di kepulauan Ireland selepas ibu negara Ireland iaitu Dublin.

## Asal nama
Nama Belfast (berasal daripada perkataan bahasa Ireland: *Béal Feirste* yang bermaksud "muara (sungai) Farset"). Ini merujuk kepada beting pasir yang terbentuk apabila Sungai Farset dan Sungai Lagan, (yang kini dikenali sebagai Donegall Quay) yang mengalir ke Tasik Belfast.

## Kawasan
Bandar Belfast boleh dibahagikan kepada 5 bahagian, iaitu pusat bandar, Belfast utara, Belfast selatan, Belfast timur dan Belfast barat. Setiap kawasan ini merupakan kawasan Parlimen.

## Pautan luar

* Belfast - Northern Ireland Tourist Board
* Belfast City Council
Speech of Silence

***Speech of Silence*** (Traditional Chinese: 甜言蜜語) is a TVB modern drama series broadcasted in 2008.

## Watak

## Sinopsis
Tong Tong (Kate Tsui) lost part of her hearing in an explosion at a young age while trying to save her foster father and siblings. Since then, she uses a hearing aid to assist her. She is well liked by others and has an extremely positive attitude towards life despite her minor disability. With the support of her mentor Ko Ming (Yue Yeung), Tong becomes a voice over talent by utilizing her lip reading ability.

At the production studio, she meets another voice talent Leung Kai-Yin (Kenneth Ma) who also has keen interest in the industry. Tong soon falls for Leung but is too shy to confess her love to him. Meanwhile, a fellow colleague Yuen Siu Na (Claire Yiu) falls for Yin as well. Yin however is more fond of Tong and they fall in love soon after and began a relationship.

Unfortunately on one occasion, Tong's sister Chai Ka Yee (Elaine Yiu) had everyone believe she was about to commit suicide after failing in a relationship. While trying to console her, Tong falls and hits her head causing her to lose her hearing completely. After the trauma, Tong lost all her confidence and shunned everyone else including Yin. Yin tries his best to encourage Tong to gain back her confidence and happiness in her life.

## Viewership ratings

## External links
*TVB Official Site 
*K for TVB Episodic Synopsis and Screen Captures

----


|align="center" colspan="12"|Best Selling SecretsMac 12 2007 - [Ogos [2008 
|-
|align="center" colspan="3"|**Sebelum:**Money-Maker Recipe  - Jun 21
|align="center" colspan="6"|**[[Senarai siri TVB (2008)|2008]]**Speech of Silence Jun 23 - Julai 21
|align="center" colspan="3"|**Selepas:**When a Dog Loves a Cat Julai 21 - Ogos 24 
|-
|align="center" colspan="5"|Forensic Heroes II  - Jun 27
|align="center" colspan="7"|Love Exchange Jun 30 - Ogos 3
Tanaman berbilang

**Tanaman berbilang** merujuk kepada kegiatan pertanian yang mengamalkan penanaman beberapa jenis tanaman di sesebuah kawasan pada masa yang sama. Ia merupakan salah satu jenis kegiatan polikultur. Tergolong di dalam kegiatan ini termasuklah **penanaman dwimusim**, yang dilakukan serta-merta selepas tanaman sebelumnya dituai, dan **penanaman geganti**, yang dilakukan pada penghujung tempoh penanaman sebelumnya dan beberapa ketika sebelum penuaian dilakukan. Di samping itu, **penanaman selingan** turut tergolong dalam kegiatan tanaman berbilang ini. Ia dilakukan dengan menanam tumbuhan di ruang-ruang kosong di antara tanaman utama. Kegiatan yang berkaitan dengannya pula ialah *penanaman berpasangan*, yang biasanya dilakukan di taman bunga-bungaan atau kebun sayur-sayuran. Satu contoh penanaman berbilang ialah penanaman tomato, bawang dan bunga marigold. Bunga ini telah dibuktikan sebagai ajen pencegah serangga perosak tomato.

Kegiatan tanaman berbilang ini boleh ditemui di pelbagai tradisi bercucuk-tanam di seluruh dunia. Di Garthwal Himalaya, India, satu amalan yang dikenali sebagai *baranaja* melibatkan penanaman 12 atau lebih tumbuhan di dalam satu kawasan seperti kacang, sekoi serta bijirin dan kemudiannya menuai di waktu yang berbeza-beza. 

Kegiatan penanaman padi juga diamalkan sebegini ini. Dua jenis padi selalunya ditanam pada dua musim yang berbeza. Kegiatan ini memerlukan sistem pengairan yang baik. Satu jenis padi, biasanya yang amat memerlukan air, ditanam pada musim hujan, manakala padi jenis yang kurang memerlukan air pula ditanam pada musim kemarau. Ketika inilah sistem pengairan memainkan peranannya bagi kesuburan padi. Amalan ini menyaksikan kejayaan Revolusi Pertanian di Asia terutamanya dengan penemuan padi jenis hasil tinggi. Padi jenis ini memerlukan tempoh penanaman yang singkat sekitar 100 hari berbanding jenis biasa yang memerlukan 150 hingga 180 hari untuk tumbuh. Kegiatan tanaman berbilang sebegini adalah amat popular di negara-negara Asia.
Pelabuhan Kuantan

**Pelabuhan Kuantan** ialah pelabuhan utama di bahagian pantai timur Semenanjung Malaysia. Ia terletak kira-kira 25 km di utara bandar Kuantan, ibu negeri Pahang. Pelabuhan ini telah dibina di bawah Rancangan Malaysia Kedua dan kini diuruskan oleh Konsortium Pelabuhan Kuantan syarikat yang diperbadankan pada tahun 1998. Pada tahun 2006, pelabuhan ini mengendalikan sebanyak 10,650,000 tan metrik kargo.

## Pautan luar
* Kuantan Port Consortium Sdn Bhd
* Lembaga Pelabuhan Kuantan
Polikultur

**Polikultur** ialah kegiatan pertanian yang melibatkan penanaman beberapa jenis tanaman di tanah pertanian untuk mendapat kepelbagaian tanaman. Aktiviti ini termasuk penanaman selingan, penanaman pelbagai, penanaman selangan, penanaman berganti dan penanaman mengikut alor. Cara menanam ini juga dapat meningkatkan penggunaan tanah dan masa dalam jangka masa tertentu.
Sungai Muda

**Sungai Muda** ialah sungai terpanjang di negeri Kedah yang terletak di utara Malaysia. Sungai ini berukuran 178 km dan melalui daerah-daerah Baling, Sik, dan Kulim selain Kuala Muda sebelum menemui Selat Melaka. Sungai ini, yang dijadikan sempadan di antara negeri Kedah dan Pulau Pinang merupakan sumber utama air di negeri Pulau Pinang selain menjadi punca pengairan bagi penanaman padi di kawasan ini. 

## Sejarah
Sungai Muda dipercayai turut terletak di dalam kawasan lingkungan kerajaan lama Hindu-Buddha yang bertapak di Lembah Bujang sekitar abad ke-3 Masihi. Sejarawan percaya muara sungai ini yang lebar dan dalam pada suatu ketika dahulu membolehkan kapal-kapal pedagang singgah dan berlabuh di pelabuhannya sebelum meneruskan perjalanan mereka samada ke subbenua India di sebelah barat atau negeri China di sebelah timur.

Menurut catatan sejarah, sungai ini turut menyaksikan satu pertempuran berdarah di antara Daeng Perani dan Raja Kechil. Daeng Perani, seorang bangsawan Bugis telah bersetuju membantu seorang putera raja dari negeri Kedah merebut takhta daripada adindanya. Daeng Perani menulis kepada Raja Kechil bagi membahagi-bahagikan tugas dan kawasan pengaruh bagi mengelakkan sengketa di antara mereka lebih-lebih lagi setelah Raja Kechil dikalahkannya sebelum ini sekitar tahun 1722 ketika konflik perebutan takhta Johor. Di dalam pertempuran itu, Daeng Perani baru sahaja mahu melabuhkan kapalnya sebelum dibedil meriam milik Raja Kechil.

## Air mentah
Sungai Muda merupakan sumber utama air mentah bagi negeri Kedah, Pulau Pinang dan juga kawasan selatan negeri Perlis. Ia membekalkan sekitar 80% daripada keseluruhan bekalan air di Pulau Pinang. Air sungai ini mengalir ke Sungai Dua sebelum dipam ke seluruh negeri Pulau Pinang.

Di Kedah sungai ini amat penting terutamanya setelah sebuah empangan dibina di punca sungai ini sekitar Hulu Muda di bawah Rancangan Pengairan Muda yang dilancarkan semasa Rancangan Malaysia Kedua. Rancangan pengairan ini bertanggungjawab membekalkan air secukupnya kepada petani-petani di sekitar kawasan ini yang dikenali sebagai *[[padi|jelapang padi]]* negara. Kawasan penanaman padi sekitar Sungai Muda membekalkan kira-kira sejuta tan metrik beras pada setiap tahun atau 40% daripada keperluan beras Malaysia. Rancangan pengairan ini membolehkan penanaman padi dwimusim diamalkan dengan membekalkan air secukupnya ketika musim kemarau.  Sungai Muda juga bertemu dengan Sungai Beris di lembah Sungai Beris yang sempit. 

## Senarai Mangsa Lemas
*Siti Hajar Abu Bakar, 48 tahun, **29 Oktober 2014**

## Rujukan

## Nota
Ahmad Yunus Hairi

**Ahmad Yunus bin Hairi** (lahir 20 Mac 1965) Merupakan seorang ahli politik Malaysia dan doktor yang berkhidmat sebagai Ahli Parlimen Malaysia bagi Kuala Langat sejak November 2022 dan Ahli Dewan Undangan Negeri Selangor (ADUN) bagi Sijangkang sejak Mac 2008. Beliau pernah berkhidmat sebagai Ahli Majlis Mesyuarat Kerajaan Negeri Selangor (EXCO) dalam pentadbiran negeri Pakatan Rakyat (PR) dan Pakatan Harapan (PH) di bawah bekas Menteri Besar Tan Sri Abdul Khalid Ibrahim dan Dato’ Seri Azmin Ali dari Februari 2012 hingga Mei 2018. Beliau merupakan ahli Parti Islam Se-Malaysia (PAS), sebuah parti komponen Perikatan Nasional (PN). Beliau juga pernah berkhidmat sebagai Pesuruhjaya PAS Negeri Selangor yang ke-15 dari tahun 2019 hingga Oktober 2023.

## Kelulusan Akademik
Ahmad Yunus Hairi mendapat pendidikan di Sekolah Kebangsaan Sijangkang, selepas itu melanjut pendidikan menengah di Sekolah Menengah Kebangsaan Telok Panglima Garang (SMKTPG). Akhirnya, beliau mendapat Ijazah Sarjana Muda Perubatan & Pembedahan (Kepujian) (MBBS) di Universiti Malaya pada 1991.

## Pengalaman Kerja
Beliau pernah bertugas di hospital-hospital di bawah Kementerian Kesihatan Malaysia. Sehingga kini memiliki klinik sendiri (Poliknik Sijangkang).

## Kerjaya politik
Beliau bertanding di DUN Sijangkang namun kalah pada tahun 2004. Beliau dipilih sebagai ADUN Sijangkang pada tahun 2008 dan dilantik sebagai Exco Adat Resam Melayu, Belia dan Sukan pada tahun 2012. Pada tahun 2013, Beliau dilantik sebagai Exco Belia and Sukan, Infrastruktur dan Kemudahan Awam. Pada tahun 2014, beliau dilantik sebagai Exco Hal Ehwal Agama, Adat Resam Melayu, Pembangunan Luar Bandar dan Kampung Tradisi.

Selain itu, beliau juga Yang Di-Pertua PAS Kawasan Kuala Langat.

## Keputusan pilihan raya

## Anugerah
*  :
**  Penerima Pingat Pertabalan Yang di-Pertuan Agong ke-17 (2024)
*  :
**  Darjah Kebesaran Dato' Paduka Mahkota Selangor (D.P.M.S.) – **Dato**' (2014)

## Rujukan
Shahaniza Shamsuddin

Dato' Sri **Shahaniza** Haji **Shamsuddin** (lahir 5 Januari 1970) ialah ahli politik wanita Malaysia berketurunan Melayu. Beliau merupakan mantan EXCO Pahang (2013-2018) dan mantan ADUN  selama tiga penggal (2008-2022). Di peringkat parti, beliau ialah Ahli Majlis Kerja Tertinggi (MKT) UMNO dan Ketua UMNO Bahagian .

## Pendidikan
Beliau belajar di Sekolah Kebangsaan Sekara, Chenor, Pahang. Selepas mendapat keputusan cemerlang dalam UPSR, beliau diterima belajar di Sekolah Menengah Kebangsaan Agama Maahad Hamidiah, Kajang, Selangor. Seterusnya belajar di Kolej Islam Klang. Setelah menamatkan pengajian martikulasi undang-undang di UKM, Bangi, diterima sebagai pelajar di fakulti undang-undang di UKM, dan memperolehi Ijazah Sarjana Muda Undang-undang dengan kepujian Kelas Dua Atas pada 1993.

## Kerjaya
Shahaniza Samsuddin diterima masuk sebagai Peguambela & Peguamcara Mahkamah Tinggi Malaya pada 9 April 1994 dan pada tahun berikutnya memperolehi Sijil Amalan Peguam Syarie Negeri Pahang.

## Penglibatan politik
Bakat kepimpinan dan pendidikan yang diterimanya membolehkan beliau terlibat dalam  Puteri UMNO sejak awal penubuhan dan merupakan Ketua Puteri UMNO Pahang yang pertama sehingga 2004. Kini dilantik sebagai Ketua Penerangan Pergerakan Puteri UMNO Malaysia. Pada Pilihan Raya Umum Malaysia 2008, beliau bertanding untuk kerusi N25 DUN Kuala Sentul, Pahang dan memenangi kerusi tersebut dengan majoriti 5420 undi dengan mengalahkan lawan Bostamin Bakar (PKR) (2723 undi).

## Keputusan Pilihan Raya
### Parlimen

### DUN

## Pautan luar
* Laman web Shahaniza Shamsuddin
Kuala Sentul

**Kuala Sentul** merupakan sebuah pekan di Pahang, Malaysia. Ia terletak dalam Daerah Maran iaitu antara Maran dan Jerantut.Kuala Sentul mempunyai sungai,air terjun untuk rekreasi penduduk-penduduk. Di Kg Kuala Sentul juga terdapatnya Kem Bina Negara Daerah Maran. Penduduknya rata-rata bekerja kampung,kerajaan,berniaga, dan peneroka.
Gambang, Pahang

**Gambang** merupakan sebuah bandar di daerah Kuantan, Pahang, Malaysia. Lokasi bandar ini terletak berhampiran dengan Lebuhraya Pantai Timur, kira-kira 26 km dari Kuantan, ibu negeri Pahang.

Gambang telah dibangunkan sebagai kawasan perindustrian terutama kilang kelapa sawit dan produk elektrik. Gambang juga merupakan lokasi kampus sementara Universiti Malaysia Pahang (dulu KUKTeM).
Karak, Pahang

**Karak** merupakan sebuah bandar di negeri Pahang, Malaysia. Sebuah lebuh raya telah dibina dari Kuala Lumpur menuju ke Kuantan dan dinamakan Lebuhraya Karak.

Sebelum lebuh raya ini dibina, penduduk pantai barat dan pantai timur terpaksa menggunakan jalan raya berturap dua lorong yang bengkang-bengkok. Bandar Karak mendapat limpahan ekonomi berikutan pembinaan lebuh raya ini. Lebuhraya Pantai Timur juga telah dibina dan dirancang akan disambung terus ke Kota Bharu, Kelantan.
Karai

Pekan Karai

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Kuala Kangsar
**Mukim**Pekan Karai
**Keluasan**N/A

**Karai** merupakan sebuah pekan di tepi tebing Sungai Perak, Perak, Malaysia, berhampiran dengan bandar Kuala Kangsar dan Sungai Siput. Pekan Karai merupakan satu mukim yang terletak dalam pentadbiran daerah Kuala Kangsar.

Nama Karai telah wujud dalam peta-peta lama negeri Perak berbanding dengan bandar-bandar lain di Perak atau Malaysia. Ini mungkin kerana jalan sungai menjadi nadi utama pengangkutan ketika itu untuk mengangkut bijih timah.
Seri Manjung

**Seri Manjung** merupakan sebuah bandar baru yang dibina dalam daerah Manjung, negeri Perak, Malaysia. Seri Manjung dibangunkan bagi menyokong pembangunan Pelabuhan Lumut dan Setiawan pada awal tahun 1980-an. Ketika itu, pangkalan tentera laut Malaysia di Woodland, Singapura hendak dipindahkan ke Lumut. Bagi menampung keperluan tersebut, IKM dan UiTM Manjung telah dibina di Seri Manjung. Manjung juga dibangunkan menjadi Majlis Perbandaran Manjung melalui akta 1974.

Sebahagian besar kawasan Manjung ini merupakan kawasan Dinding, yang namanya telah tenggelam kerana tidak sesuai. Nama Dinding, Lumut dan Parit menjadi bahan jenaka pelawak A.R. Badul dan R. Jaafar. 

## Frekuensi Radio di Sri Manjung
Astro Radio
ERA - 103.7 MHz / 95.2 MHz 
Sinar - 96.9 MHz / 96.4 MHz / 96.7 MHz
Zayan - 106.4 MHz 
Hitz - 92.7 MHz / 93.6 MHz / 92.9 MHz
MIX - 94.3 MHz / 91.3 MHz / 94.5 MHz
Lite - 101.5 MHz / 89.3 MHz / 105.7 MHz
MY - 100.6 MHz / 100.2 MHz / 101.i MHz
Melody - 98.5 MHz / 103.0 MHz
GoXuan - 88.9 MHz 
Raaga - 97.9 MHz / 102.1 MHz / 99.3 MHz

Media Prima Audio 
Hot FM - 104.5 MHz / 90.5 MHz / 97.6 MHz
Fly FM 87.9 MHz / 95.8 MHz
8FM - 88.1 MHz

RTM
Nasional FM - 90.9 MHz / 107.1 MHz / 95.3 MHz
Radio Klasik- 88.3 MHz / 98.3 MHz
The Crisis of Islam: Holy War and Unholy Terror

***The Crisis of Islam: Holy War and Unholy Terror*** adalah sebuah buku dikarang oleh Bernard Lewis. Nukleus buku adalah sebuah rencana diterbit dalam *[[The New Yorker]]* pada November 2001.

Menurut pengarang, dunia Islam dikunci dalam suatu perjuangan dalaman ke atas apa yang terbaik untuk mengalamatkan dan akhirnya menyelesaikan masalah endemik ke banyak masyarakat-masyarakatnya: iaitu, kemiskinan yang tersebar, ekonomi yang tidak sama, kerajaan yang tersebar luas oleh para pemerintah kuku besi, dan tidak dapat bersaing dengan timbulan ekonomi. Krisisnya adalah berkaitan pilihan dunia Islam menghadapi di antara dua jawapan yang langsung bertentangan. 

Mereka yang menentang dalam Islam yang bertikai untuk penyebaran lanjut dan aman kebebasan ekonomi dan politik dengan caranya untuk menyelesaikan masalah-masalah ini adalah pelbagai gerakan pengganas Islam, yang paling terkenalnya Wahhabi, yang penyakit-penyakit pada apa-apa modenisasi dan Barat mempengaruh dunia Islam telah menerima, dan menyokong suatu penolakan yang bukan tempahan Barat. Penolakan ini termasuk keganasan terhadap negara-negara dan keminatan Barat, dan paling terutamanya keganasan terhadap pemerintah Islam "tidak alim" dan telah mengambil cara-cara "Barat". Yang pengganas mencarikan penubuhan negara-negara dan masyarakat-masyarakat berasaskan Hukum Islam dan mores tradisional.

Pengarang memberikan amaran bahawa penyelasaian pertikaian ini di antara pengaruh Barat dan anti-Barat dalam dunia Islam akan mendapati sama ada dunia Islam mengambil tempatnya di samping dengan negara-negara lain dalam suatu masyarakat sedunia, atau ia akan merosot kembali ke kemunduran dan pertikaian sukar dipengaruhi dengan negara-negara bukan-Islam.

## Pautan luar
*Bernard Lewis. *The Crisis of Islam*. Random House, 2004. ISBN 0-8129-6785-2
*Kajian dan Panduan Belajar ''The Crisis of Islam''
*Kajian semula ''The Crisis of Islam'' oleh La Shawn Barber.
*"Hot Flash", kajian semula *The Crisis of Islam* oleh Richard Kirk in *The American Enterprise*.
*Kajian semula ''The Crisis of Islam'' oleh Daryn Waite.
Ceraiya

***Ceraiya*** ialah tajuk bagi siri drama Internet yang disiarkan oleh gua.com.my sempena menyambut bulan Ramadan 1429H (2008M).
## Watak
;KP (Tony Eusoff) dan Niki (Melissa Maureen Rizal):Pasangan suami isteri yang agak tenat hubungan mereka sehingga hendak bercerai.
;Bustamam (Riz Ainuddin):Rakan sekerja KP.
;Aish (Delila Adnan):Rakan sekerja Niki.
;Ayah Niki (Naiem Ghalili):
;Ibu Niki (Nor Albaniah):
;Mak KP (Kismah Johar):
;Hulk Hogan (Yang Kassim):
;Pakcik Horny (Sani Sudin):

## Episod
The Swallows (kumpulan muzik)

Kumpulan **The Swallows ** merupakan sebuah kugiran yang aktif pada era 1960-an. Ia pernah merakamkan lagu pada piring hitam dengan penyanyi utamanya *[[Kassim Slamat]], [[Ahmad Daud]]*. Mereka juga pernah mengiringi M. Bakri dan Rafeah Buang.

Kumpulan The Swalows ini mula dikenali dengan lagu Si Manis 17 yang dimuatkan dalam filem Sayang Si Buta. Lagu itu dinyanyikan Ahmad Daud. Apabila beliau meninggalkan kumpulan itu sebagai penyanyi, tempatnya terus digantikan oleh Kassim Selamat. 

Ketika itu, kumpulan The Swalows kurang mendapat perhatian sehingga tidak dipedulikan pengurus kelab malam atau penganjur persembahan pentas walaupun sudah merakamkan lagu. 

Untuk mencari kelainan, mereka mencipta dan mempersembahkan lagu dalam bahasa Bawean. Dan ia berjaya mendapat perhatian peminat, dam mereka mendapat banyak undangan bagi mengadakan persembahan di pelbagai tempat.

Kumpulan The Swalows adalah antara kumpulan muzik terawal yang menjadi artis di bawah label EMI. 

Kumpulan The Swallows kemudiannya kurang aktif membuat rakaman akibat penjualan rekod piring hitam yang menurun akibat kegiatan cetak rompak. Mereka bagaimanapun turut terbabit dalam persembahan muzikal Suzana@60-an di Istana Budaya 2006.

## Lagu-lagu
* La O Be (Affandi Rahman/Yusof Rahmat) [1966]
* Angkok Angkok Bilis (Affandi Rahman/Yusof Rahmat) [1966]
* Jangan Putus Harapan (Yusof Rahmat) [1966]
* Bagai Dijanji (Yusof Rahmat) [1966]
* Bertemasha (cc) [1966]
* La Karebna (cc) [1967]
* Caci Hina (cc) [1967]
* Mak Itty Mak Illa (yusof Rahmat) [1968]
* Leh Paju Molle (cc) [1968]
* Beribu Tiri (Yusof Rahmat) [1967]
* Salam Persembahan (Yusof Rahmat) [1967]
* La Ngomber (Yusof Rahmat/Affandi Rahman) [1967]
* Hanya Si Dia (Affandi Rahman) [1967]
* Hujan Gerimis (cc) [tahun tak dicatat]
* Kenangan Di Masa Dulu (Affandi Rahman) [1966]
* Siapa Dia (Yusof Rahmat) [1966]
* Nga Lompak A Go Go (Yusof Rahmat) [1966]
* Marwiyah (cc) [1966]
* Gadis 17 (Ahmad Daud)

## Rujukan




## Pautan luar
* Steam Kodok - various artists.
* Forum Hamlau
The Teruna

**The Teruna ** merupakan sebuah kugiran yang aktif pada era 1960-an. Ia pernah merakamkan lagu pada piring hitam dengan penyanyi utamanya *M. Rahmat*. M. Rahmat juga merupakan orang yang bertanggung jawab bagi mengasaskan kumpulan The Teruna.

## Ahli kugiran
* M. Rahmat, penyanyi dan pemain gitar
* Asmah Atan, penyanyi wanita.

## Diskografi
### EP
* *The Teruna*
* *Agogo Cha Cha*

### Lagu
* "Kasih Tak Berbalas"
* "Gadis Desa"
* "Manhana"
* "Suria Pagi" (ciptaan Allahyarhamha Salamah Basiron)
* "Muda Remaja" (Asmah Atan, ciptaan M. Rahmat)
* "Elly" (ciptaan M. Rahmat)
* "Mula Bertemu" (ciptaan M. Rahmat)
* "Peristiwa Di Pantai" (ciptaan M. Rahmat)
* "Semalam Di Chianjur" (ciptaan N.N.)

## Lihat juga
* M. Rahmat

## Pautan luar
* M. Rahmat dan The Teruna.
The Terwellos

**The Terwellos** merupakan sebuah kumpulan muzik yang aktif pada era 1960-an. Kumpulan ini juga pernah merakamkan lagu di dalam bentuk piring hitam bersama penyanyi utamanya, iaitu Sanisah Huri.

Ketika itu, pengaruh kumpulan *[[The Beatles]]* dari England telah mewujudkan irama pop yeh-yeh dari 1965 hingga 1971. Istilah *pop yeh-yeh* telah diambil daripada judul lagu yang popular oleh kumpulan *[[The Beatles]]*, iaitu (*She Loves You - Yeh, Yeh, Yeh*).

## Diskografi
### Album Runut Bunyi
* Daripada Filem A-Go-Go '67 (1967)

### Album Studio
* Sanisah Huri & The Terwellos (1967)
The Thunderbolts (kumpulan muzik)

Kumpulan **The Thunderbolts ** merupakan sebuah kugiran yang aktif pada era 1960-an. Ia pernah merakamkan lagu pada piring hitam dengan penyanyi utamanya *Aishah Tuah*.

Pada ketika itu, pengaruh kumpulan *[[The Beatles]]* dari England telah mewujudkan irama pop yeh-yeh dari 1965 hingga 1971. Istilah *pop yeh-yeh* telah diambil dari judul lagu popular *[[The Beatles]]*, (*She Loves You - Yeh, Yeh, Yeh*).

## Pautan luar
*
Chicken Little (filem 2005)

***Chicken Little*** ialah filem keluarga sains fiksyen animasi-komputer yang dibuat dengan teknik CGI dan merupakan animasi ke-46 yang diterbitkan oleh Senarai filem panggung animasi Disney, dikeluarkan oleh Walt Disney Pictures pada 4 November 2006. Ceritanya ditulis oleh Mark Dindal dan Mark Kennedy dengan lakon layarnya oleh Steve Bencich Ron J. Friedman, dan Ron Anderson serta diarahkan oleh Mark Dindal.

Filem ini merupakan filem Disney pertama yang dibuat sepenuhnya dengan komputer, setelah menghentikan produksi filem animasi tradisional. Hasil dari filem ini berpengaruh sangat besar dalam hubungan antara Disney dan Pixar, yang selama ini memproduksi animasi komputer untuk Disney. Dengan hasil yang memuaskan, Disney mendapatkan keuntungan dalam negosiasi kerjasamanya dengan Pixar. Walau begitu, Disney memutuskan mereka tetap emerlukan Pixar dan akhirnya membeli Pixar pada 24 Januari 2007 pada harga $7.4 bilion.

## Plot cerita

Chicken Little membuat kehebohan di kotanya dengan mengatakan bahwa langit runtuh. Ayahnya, merasa dipermalukan, mengatakan bahwa itu hanya sebuah kenari yang jatuh dari pohon. Setahun kemudian ia hanya berteman dengan orang-orang yang dianggap aneh. Untuk mengembalikan kepercayaan ayahnya, ia bergabung ke dalam tim besbol di sekolahnya dan dengan membuat sebuah *home run* ia berhasil.

Malamnya, ia menemukan sebuah benda bersegi enam yang terlihat seperti langit. Benda tersebut merupakan kamuflase dari pesawat makhluk asing. Ia harus segera memberitahu semua orang tentang invasi alien tersebut padahal para alien hanya mencari anak mereka. Setelah melewati berbagai kejadian, akhirnya para alien mendapatkan kembali anaknya dan mengembalikan yang telah mereka rusak.

## Pelakon suara

## Sekuel dibatalkan
DisneyToon Studios pada asalnya merancang untuk membuat sekuel terus ke video kepada *Chicken Little*, sementara bertajuk *Chicken Little 2: The Ugly Duckling Story*. Diarahkan oleh Klay Hall, cerita itu akan melibatkan *Chicken Little* terlibat dalam cinta segitiga antara Abby Mallard dan pendatang baru yang cantik, Raffaela, seekor biri-biri Perancis. Berada pada kelemahan yang besar, Abby akan berusaha sedaya upaya untuk mengubah dirinya. Menurut Tod Carter, seorang artis cerita dalam filem itu, tayangan awal gulungan cerita itu mendapat sambutan yang sangat baik, mendorong Disney untuk mempertimbangkan untuk meningkatkan belanjawan pengeluaran agar sepadan dengan kualiti cerita. Tidak lama selepas 2006, apabila John Lasseter menjadi ketua pegawai kreatif baharu Walt Disney Animation Studios, dia membatalkan semua sekuel yang sedang dibangunkan di Disneytoon, termasuk *Chicken Little 2*, *[[Meet the Robinsons]] 2: First Date* dan *sekuel The Aristocats*, dan mengarahkan  studio untuk mengalihkan tumpuannya ke arah filem spin-off dan produksi asli. Menurut Carter, ini adalah reaksi kepada angka jualan untuk projek semasa dan pasaran keseluruhan, sambil menambah: "Para eksekutif tidak merasakan bahawa filem asal mempunyai pasaran yang cukup luas untuk digunakan untuk menyokong sekuel."

 

## Rujukan

## Pautan luar
* 
* 
* 
*
Temoh Road

**Temoh Road** atau Jalan Temoh merupakan satu kawasan pertempatan Melayu, terletak di antara Tapah dan Kampar, negeri Perak, Malaysia.

Dari Kuala Lumpur melalui Lebuh raya Utara Selatan, anda boleh keluar melalui susur keluar Plaza Tol Tapah dan pergi ke Pekan Tapah. Sampai di simpang tiga berhadapan dengan Masjid Tapah, belok ke kanan menuju ke Kampar. Sebuah sekolah pondok terdapat di sini.
Banir

Pekan Banir

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Batang Padang
**Mukim**Pekan Banir
**Keluasan**N/A


**Pekan Banir** merupakan salah sebuah mukim yang terdapat dalam negeri Perak, dan juga merupakan satu dari mukim yang terletak dalam pentadbiran Daerah Batang Padang.

Banir bermaksud pangkal pokok yang beruas-ruas dan menjalar keluar dari pangkal pokok. Ada kalanya babi dan binatang buas boleh menyorok di celah-celah banir ini. Biasanya pokok yang mempunyai banir yang besar ialah pokok jejawi atau pokok beringin.

* KOD PENCAMAN LOT TANAH – Unique Parcel Identifier : UPI
Bendera Korea

**Bendera Korea** Mungkin Mererujuk kepada:
* Bendera Korea Utara
* Bendera Korea Selatan
* Unification Flag digunakan untuk mewakili keseluruhannya korea apabila korea utara dan korea selatan bersatu
* The flag of the Korean Empire, prior to its occupation and annexation by Japan
Julie Sudiro

Allahyarhamah Datin Paduka Hajah Raden **Juariah binti** Raden **Sudiro** atau lebih dikenali sebagai **Raden** **Julie Sudiro** (26 Februari 1945 – 4 Februari 2023) merupakan seorang penyanyi Malaysia keturunan Jawa yang aktif menyanyi pada era 1960-an. 

Beliau merupakan anak Malaysia yang mula mencipta nama di sebuah pertandingan nyanyian di Singapura. Berbekalkan kemenangan tersebut, beliau mula mendapat perhatian media dan akhirnya dilamar untuk merakamkan suara ke piring hitam. Antara EP Inggeris terawal beliau berjudul "*Down Town*" yang juga memuatkan lagu berjudul "*Be Good To Me*" pada tahun 1966. Satu persatu EP Melayu dan Inggeris dihasilkan dan salah satu lagu Inggeris yang pernah dirakamkan bersama kumpulan muzik pengiring iaitu The Emeralds ialah "*Na Na Na Hey Hey Kiss Me Goodbye*" (juga merupakan salah satu tajuk EP Inggerisnya yang dirakamkan bersama EMI pada tahun 1970). Julie juga turut merakamkan beberapa EP berbahasa Melayu dan Inggeris bersama kumpulan The Emeralds. Paling diingati ramai adalah lagu Melayu hits beliau seperti "Lambaian Kanda", "Seruling Malam", "Bunga Sakti", "Apa Khabar", "Miang Keladi" dan "Gambar Kenangan". Kartina Dahari @ Tina merupakan rakan artis paling akrab dan mereka pernah merakamkan EP duet yang mengandungi lagu-lagu seperti "Cincin Kenangan", "Marilah Bergembira", "Burung Nuri" dan "Pulau Harapan". Selain EMI, beliau juga pernah merakamkan beberapa EP bersama Mega Records yang berpengkalan di Singapura pada ketika itu.

Walaupun tidak lagi menyanyi secara aktif pada tahun 2010-an, namun beliau masih diundang untuk menjayakan persembahan korporat yang lebih kepada persembahan tertutup (eksklusif). Vokal dan nuansa Julie Sudiro sememangnya akan terus diingati sebagai salah seorang diva jazz yang dihormati bukan sahaja di Malaysia dan Singapura malah di dunia.

## Anugerah dan pengikirafan

### Anugerah muzik

* Anugerah Sri Wirama Anugerah Industri Muzik 1998

### Darjah kebesaran diraja

* 
** Ahli Mangku Negara (A.M.N.) - 1991

## Meninggal dunia
Julie Sudiro meninggal dunia di Hospital Universiti Teknologi Mara (UiTM), Puncak Alam akibat kanser paru-paru tahap empat, dan selamat dikebumikan di Tanah Perkuburan Islam USJ 22, Subang Jaya, pada jam 2.50 petang 5 Februari 2023.

## Rujukan
Softimage

**Softimage**, Co. merupakan sebuah syarikat subsidiari kepada Avid Technology, Inc. yang terletak di Montreal, Québec, Kanada. Softimage, Co merupakan sebuah syarikat yang mengkhusus dalam penghasilan animasi 3D, animasi sel 2D, komposit, dan aturcara kesan khas. Softimage|XSI merupakan keluaran utama mereka, yang digunakan bagi menghasilkan animasi komputer bagi filem moden, iklan, dan pemainan video. Terdapat panduan video percuma di Edharriss.com. 

Syarikat Softimage telah diasaskan pada 1986 oleh pengeluar filem Badan Perfileman Nasional Kanada (*National Film Board of Canada*), Daniel Langlois. Pakej permodelan dan animasi asal mereka dikenali sebagai Softimage Creative Environment, kemudiannya dinamakan semula sebagai Softimage|3D. Softimage|3D adalah pakej animasi yang pantas dan mudah digunakan dan merupakan pakej perdagangan pertama yang menggunakan kinematik songsang (*inverse kinematics*) bagi watak animasi. Bagaimanapun, keupayaan permodelan dan melakar (*rendering*) Softimage|3D agak terhad. 

Studio besar lain yang menggunakan Softimage|3D seringkali mencipta model dalam aturcara lain, seperti Alias Studio, dan kemudiannya menggunakan aturcara lain bagi lakaran (*rendering*), seperti *mental ray* atau *PhotoRealistic RenderMan*. Melalui perjanjian dengan Mental Images, Softimage mula memasarkan mental ray sebagai pelakar pilihan pada 1994. Pada tahun yang sama, Microsoft membeli Softimage, sebelum menjualnya kepada Avid Technology, Inc. 

Pada 1998, syarikat Softimage membangunkan pakej generasi berikut yang dikenali sebagai Softimage|XSI bagi menggantikan Softimage|3D pada tahun 2000 dan dengan matlamat bagi mencipta seni bina terbuka, lebih maju, dengan peningkatan penyatupaduan dengan mental ray dan untuk bersaing dengan Maya. Softimage|3D mempunyai komuniti di Xsibase.com. 

Permodelan bagi XSI amat mantap dengan penggunaan polygon, sementara permukaan sub-divisionnya pula lebih terikat dengan mendalam pada XSI berbanding pakej 3D lainnya. Aturan sistem tidak linearnya mengatur klip animasi, dan pada masa yang sama turut membenarkan penganimasi untuk mencampur dan membuat peralihan antara kerja, gambaran, dan model rujukan luaran. XSI dibekalkan bersama salinan bersepadu pelakar mental ray yang kemas, dan mempunyai sokongan bagi "kawasan lakaran," membenarkan artis untuk menarik kotak ke atas mana-mana bahagian tetingkap model, dan melihat lakaran penuh jejak cahaya *mental ray* pada tetingkap yang sama kedudukan. Ia mengemaskini kawasan dilakar ketika tatarajah diubah, seperti menggerakkan bayang apabila cahaya dialih, atau mengemas kini dengan perubahan kepada kedudukan kamera atau animasi. XSI turut memasukkan sistem gabungan bersepadu. 

## Pautan luar

* Softimage company website
* Avid company website
* Softimage|XSI Community website
* Softimage|XSI Korea Community website
* Softimage|XSI Italian Community website 
* Softimage|XSI Community website
* Softimage|XSI India Community website
* Softimage|XSI Russia Community website
Pingat emas

**[[Pingat]] [[emas]]** lazimnya merupakan pingat tertinggi yang dihadiahkan untuk sesuatu pencapaian dalam bidang bukan ketenteraan. Konsep ini datang dari bidang ketenteraan, awalnya cuma dengan pengiktirafan pangkat ketenteraan, dan kemudian berbagai-bagai pingat.

Sejak abad ke-18, pingat emas telah dihadiahkan dalam bidang seni. Kini pingat emas turut dihadiahkan oleh badan seperti UNESCO serta pelbagai persatuan akademik. Bermula 1904, pingat emas telah dihadiahkan kepada pemenang setiap acara Sukan Olimpik.

Kebanyak pingat emas sebenarnya cuma bersadur emas. Bagaimanapun, Pingat Lorentz, Pingat Emas Kongres Amerika Syarikat dan pingat Anugerah Nobel diperbuat dari emas padu.

## Lihat juga
* Pingat perak
* Pingat gangsa
Taufan Gustav

**Taufan Gustav** (disebut /ˈgʊstɑːv/) ialah siklon tropika ketujuh, taufan ketiga dan taufan utama kedua pada musim taufan Atlantik 2008. Taufan Gustav telah mengakibatkan kemusnahan dan kematian serius di Haiti, Republik Dominika, Jamaika, Kepulauan Cayman, Cuba, dan Amerika Syarikat. Gustav menyebabkan kerosakan bernilai sekurang-kurangnya $8.3 bilion (2008 USD). Gustav triggered the largest evacuation in United States history. Lebih 3 juta orang melarikan diri dari taufan ini.

Taufan Gustav mula terbentuk pada waktu pagi 25 Ogos 2008, kira-kira  di tenggara Port-au-Prince, Haiti, lalu cepat berkembang menjadi ribut tropika pada waktu tengahari sebelum menjadi hurikan pada awal 26 Ogos. Pada hari itu taufan ini melanda pekan Jacmel di Haiti. Pada 1 September, 97 kematian (termasuk 12 kanak-kanak) dilaporkan diakibatkan taufan Gustav di A.S. dan rantau Caribbean.

Pada 31 Ogos, NHC meramalkan kebarangkalian bahawa taufan Gustav akan kekal pada Kategori 3 ke atas adalah 81% pada 1 September, tetapi pada jam 0930 CDT (1430&nbsp;UTC) hari keesokannya, taufan Gustav melanda Amerika Syarikat sepanjang pantai Louisiana berhampiran Cocodrie dalam bentuk taufan Kategori 2 yang kuat (1 bsj di bawah Kategori 3), sebelum jatuh ke Kategori 1 empat jam kemudian.

## Rujukan
Baja

**Baja** ialah sebatian kimia yang diberikan kepada tumbuhan-tumbuhan untuk menggalakkan pertumbuhan. Ia seringkali dikenakan ke atas tanih, tetapi boleh juga diletakkan terus pada akar atau disembur pada daun-daun tumbuhan. Baja terbahagi kepada dua, iaitu baja asli dan kimia. Baja asli, kadangkala dikenali sebagai baja organik, mengandungi bahan-bahan organik atau berasal daripada organisma hidup, manakala baja kimia pula, kadangkala dikenali sebagai baja tak organik atau baja buatan, mengandungi bahan-bahan kimia tak organik atau galian-galian.

Baja boleh wujud secara semula jadi seperti gambut dan bahan galian, atau dikilangkan setelah melalui proses semula jadi (seperti penguraian) atau proses kimia (seperti proses Haber). Sebatian kimia sebegini menjadikan halaman, taman-taman dan tanah tampak lebih indah kerana ia membekalkan zat-zat penting yang menggalakkan kesuburan tumbuhan.

Baja diformulasi khusus bagi tujuan tertentu, contohnya untuk membantu pertumbuhan daun atau pengeluaran buah. Ia lazimnya mengandungi tiga unsur kimia utama, iaitu nitrogen, fosforus dan kalium dalam kadar yang berbeza-beza. Unsur-unsur lain seperti kalsium, sulfur, magnesium atau zat-zat mikro (*micronutrients*) turut digunakan berdasarkan keperluan atau penggunaan baja tersebut. Walaupun nitrogen boleh didapati di atmosfera bumi, hanya terdapat sekumpulan kecil tumbuhan (contohnya kekacang) yang mampu mengikat nitrogen atmosfera dengan sendiri kepada bentuk-bentuk yang lebih berguna seperti nitrat, ammonia dan nitrogen oksida). Hampir semua tumbuhan memerlukan sebatian nitrogen di dalam tanih untuk tumbuh subur.

## Jenis-jenis baja
### Baja asli (organik)
#### Sisa haiwan
Najis ternakan yang dijadikan sebagai baja, sama ada digunakan secara terus atau setelah diproses. Biasanya, najis tersebut diasingkan daripada rumput dan sampah, dan disimpan selama 40 hari sehingga mengalami penguraian bakteria bagi menghasilkan baja kompos. Baja ini boleh digunakan terus atau dikeringkan. Baja ini dalam bentuk kering sering digunakan kerana keadaannya yang lebih mudah ditangani dan tidak berbau.

#### Gambut
Dihasilkan melalui proses penguraian secara semulajadi. Organisma-organisma hidup seperti dedaun, bahagian-bahagian tumbuhan lain, bangkai-bangkai haiwan, cangkerang dan sebagainya diurai oleh bakteria-bakteria di dalam tanah dalam tempoh tertentu.
Anak benih

**Anak benih** atau **kecambah** merujuk kepada tumbuhan muda (anak) yang berkembang daripada biji benih. Tahap awal dalam perkembangan tumbuh-tumbuhan ini dikenali sebagai percambahan dan dianggap amat penting dalam kehidupan tumbuhan. Ia terdiri daripada tiga bahagian, iaitu radikel (akar ulung),  batang embrio dan kotiledon (daun benih). Tumbuhan jenis berbunga pula dibahagikan mengikut bilangan dedaun embrionya, iaitu *monokotiledon* (monokot), yang memiliki kotiledon jenis bilah, *dikotiledon* (dikot) yang mempunyai dua helai daun berbentuk bulat, *multikotiledon* (multikot), yang memiliki lebih daripada dua daun embrio, selain *akotiledon* (akot) yang langsung tidak berdaun.

## Rujukan
Chew Sir Boon

**Chew Sir Boon** (, Lahir 20 Januari 1991) merupakan ahli Politik Malaysia. Beliau merupakan Pengerusi Jawatankuasa Perhubungan Negeri Terengganu parti Persatuan Cina Malaysia (MCA) dari 16 November 2018 hingga 22 Oktober 2023 yang dilantik oleh Presiden MCA Datuk Seri Wee Ka Siong. Beliau kini juga pernah dilantik Naib Pengerusi Barisan Nasional Negeri Terengganu dan Ahli Majlis Presiden MCA serta Ahli Jawatankuasa Pusat MCA. Di peringkat bahagian, beliau pernah dilantik sebagai Ketua Bahagian MCA Kuala Terengganu. 

## Pendidikan
Beliau mendapat pendidikan awal di SJK (C) Chung Hwa Wei Sin dan SMJK Chung Hwa Wei Sin Kuala Terengganu. Beliau kemudian melanjutkan pengajian tinggi dan memiliki Diploma Pengurusan di Universiti Pengurusan dan Sains (MSU) dan Diploma Lanjutan Pengurusan Perniagaan sebelum meneruskan pengajian Ijazah Sarjana Pengurusan Perniagaan di University of West Scotland.

## Aktif Di Dalam Pertubuhan Belia

### Presiden Pergerakan Pemuda Malaysia (YMM) Kebangsaan
Sebelum bergiat di dalam politik, beliau aktif di dalam pertubuhan belia. Pada tahun 2011, Beliau pernah menjadi Naib Presiden Pergerakan Pemuda Malaysia (YMM) Kebangsaan dan Pengerusi Pergerakan Pemuda Malaysia (YMM) Negeri Terengganu pada usia semuda 20 tahun. Pada Tahun 2015, beliau dipilih sebagai Presiden Pergerakan Pemuda Malaysia (YMM) Kebangsaan. Beliau mencatat sejarah sebagai pemimpin termuda yang menjawat jawatan sebagai Presiden Pertubuhan Belia dalam sejarah Malaysia semejak kemerdeka.

### Ahli Dewan Tertinggi Majlis Belia Malaysia
Beliau pernah merupakan Ahli Dewan Tertinggi Majlis Belia Malaysia. Beliau pernah mewakili Malaysia ke Korea untuk menyertai Program Pertukaran Belia Asia.

### Presiden Lapan Gabungan Pertubuhan Belia Cina Kebangsaan (EMCO)
Pada tahun 2017, beliau pernah menyandang jawatan sebagai Presiden Lapan Gabungan Pertubuhan Belia (EMCO) yang terdiri daripada Pergerakan Pemuda Malaysia (YMM), Pertubuhan Gerakan Belia Bersatu Malaysia (GBBM),  Persatuan Belia Xiang Lian Malaysia, Persatuan Graduan Muda Malaysia (GRADUAN), Persatuan Belia Buddhist Malaysia, Persatuan Usahawan Maju Malaysia (PUMM), Persatuan Pemuda Kristian, JCI Kuala Lumpur Mandarin (JCIKLM).

## Penglibatan dalam MCA
Beliau pernah dilantik sebagai Ketua Biro Remaja MCA negeri Terengganu pada tahun 2009 sehingga 2014. Pada tahun 2014, beliau dilantik sebagai Timbalan Setiausaha Organisasi MCA Negeri Terengganu. Pada pilihan parti MCA 2018, beliau memenangi jawatan ketua bahagian Kuala Terengganu. Pada 16 November 2018, Presiden MCA Datuk Seri Wee Ka Siong melantik beliau ketika berumur 27 tahun sebagai pengerusi Jawatankuasa Perhubungan Negeri Terengganu parti Persatuan Cina Malaysia (MCA)dan sekali gus merupakan Pengerusi Negeri Parti Politik yang termuda di dalam sejarah selepas kemerdekaan tahun 1957.

## Anugerah
*  :
**  Penerima Bintang Khidmat Terpuji (B.K.T.) (2025)

## Rujukan
  

## Pautan luar
*
Reformasi Protestan

**Reformasi Protestan** atau **Zaman Pembaharuan Eropah** adalah pergerakan babi jahanam pembaharuan di Eropah yang bermula pada tahun 1517, tetapi berakar umbi lebih awal daripada itu. Ia bermula dengan Martin Luther dan berkemungkinan ditamatkan dengan Perdamaian Westfalen pada tahun 1648. Pergerakan ini bemula dengan percubaan memperbaharui Gereja Katolik Rom. Kebanyakan penganut-penganut Katholik di barat berasa gusar dengan apa yang mereka pandang sebagai ajaran songsang dan penyelewengan di dalam institusi gereja itu sendiri, terutamanya melibatkan pengajaran dan penjualan *indulgence* atau pengampunan. Perbalahan utama seterusnya ialah amalan membeli dan menjual kedudukan gereja dan juga pengaruh rasuah di dalam hierarki gereja yang menular hingga ke jawatan Paus.

Pada 31 Oktober 1517, di Saxony (di dalam kawasan yang kini dipanggil Jerman), Martin Luther memakukan *[[95 Dalil-dalil]]* di pintu Gereja Istana Wittenberg, yang berperanan sebagai papan notis bagi pengumuman-pengumuman berkaitan hal-ehwal universiti. Dalil-dalil ini merupakan hujah bagi perbahasan yang mengkritik institusi gereja dan Paus. Hujah yang paling kontroversi mensasarkan amalan penjualan *pengampunan* dan dasar gereja berkenaan *neraka sementara* (*Purgatory*). Golongan pembaharuan yang lain seperti Ulrich Zwingli dan John Calvin kemudiannya menurut jejak langkah Luther. Amalan dan kepercayaan gereja yang diserang oleh golongan Protestan ini termasuklah konsep *neraka sementara*, azab kubur, pendewaan Maria, pelantikan dan penyembahan santo, kebanyakan doa pemujaan, amalan pembujangan yang diwajibkan ke atas semua paderi selain kekuasaan Paus.

Mazhab atau denominasi Kristian paling penting yang muncul hasil daripada gerakan pembaharuan ini antaranya ialah mazhab Luteran, Presbiterian dan Anabaptis. Reformasi Protestan ini turut dikenali dengan nama Reformasi Jerman, Revolusi Protestan, Pemberontakan Protestan dan di Jerman sendiri sebagai Reformasi Luther. Proses pembaharuan walau bagaimanapun mempunyai sebab-sebab dan kesan-kesan berbeza di England yang menyaksikan kemunculan Gereja England. Di sana zaman tersebut dikenali sebagai Reformasi Inggeris. Mazhab Protestan selepas itu secara amnya berasal daripada gerakan pembaharuan awal ini. Golongan pembaharuan ini turut mempercepatkan Reformasi Katolik di dalam Gereja Katolik Rom.

## Rujukan
Abaaq al-Khwarazmi

**Aziz ibn Abaaq al-Khwarazmi** (meninggal pada tahun 1079) merupakan komander di bawah Malik Shah I dan kemudiannya menjadi pemerintah Turki Seljuk pertama yang mencapai kemerdekaan dari Empayar Seljuk Agung. Dia mengasaskan negeri (kesultanan atau emirate) di Damsyik pada tahun 1076. Penggantinya merupakan saudara Malik Shah, Tutush I.
Duqaq

**Abu Nasr Shams al-Muluk Duqaq** (meninggal 8 Jun 1104) merupakan pemerintah Turki Seljuk bagi Damsyik dari 1095 hingga 1104. 

Duqaq merupakan anak pemerintah Seljuk bagi Syria, Tutush I, dan Khatun Safwat al-Mulk, Dia merupakan saudara Radwan. Apabila bapa mereka meninggal pada tahun 1095, Radwan menuntut Syria bagi dirinya, dan Duqaq pada mulanya mewarisi jajahan di the Jezirah dan tinggal di sana bersama saudaranya di Aleppo. Bagaimanapun, dia kemudiannya memberontak dan menguasai Damsyik, melontar Syria ke dalam kancah kucar-kacir dan perang saudara. Duqaq mendapat sokongan Yaghi-Siyan dari Antioch, yang tidak berselisih dengan Radwan tetapi tidak sukakan atabeg (*penjaga*) Radwan, Janah ad-Dawla; menyertai Yaghi-Siyan dan Duqaq adalah Ilghazi, gabenor bagi Jerusalem. Radwan menyertai Sokman, saudara kepada Ilghazi. 

Radwan menyerang Yaghi-Siyan, dan apabila Duqaq dan Ilghazi datang membantunya, Radwan turut mengepong Damasyuk. Bagaimanapun, Radwan mula bersengketa dengan Janah ad-Dawla, yang menawan Hims darinya, dan dengan atabeg-nya tidak lagi menjadi sekutu, Yaghi-Siyan lebih cenderung membantunya. Persekutuan ini dimetrikan dengan perkahwinan antara Radwan dan anak perempuan Yaghi-Siyan. Kedua mereka merancang untuk menyerang Shaizar apabila mendengar ketibaan (*First Crusade*); kesemua pesekutuan dibubarkan dan kesemua orang kembali kebandar masing-masing, sungguhpun sekiranya persekutuan tersebut kekal, atau mereka bekerja sama, mereka kemungkinannya mampu mematahkan serangan krusader. 

Pada tahun 1103 Duqaq menawan Homs apabila Janah ad-Dawla, bekas atabeg Radwan, dibunuh. Duqaq jatuh sakit pada tahun 1104, dan mengikut nasihat ibunya, melantik Toghtegin, bekas penjaga atabegnya sebagai atabeg kepada anak mudanya Tutush II. Duqaq meninggal pada 8 Jun tahun tersebut. Toghtegin kemudiannya mengguling dinasti Duqaq dan menubuhkan dinasti Burid, yang akan memerintah Damasyuk bagi setengah kurun berikutnya.

## Sumber
*Kenneth Setton, ed. *A History of the Crusades, vol. I*. University of Pennsylvania Press, 1958 (available online).
**The Damascus Chronicle of the Crusades: Extracted and Translated from the Chronicle of [[Ibn al-Qalanisi]]*. H.A.R. Gibb, London, 1932.